**Izvješće o aktivnostima Zbora tijekom 2020. godine**

U nastavku želimo istaknuti najvažnija događanja u protekloj godini, koja su posebno obilježila rad Zbora:

Novu godinu započeli smo svečanim koncertom u crkvi sv. Jakova u Opatiji, koji je održan 5. siječnja 2020. godine.

Zbor je pripremio projekt „Na valovima glazbene baštine“ koji je Grad Opatija odobrio i prihvatio financiranje, te se je isti trebao realizirati početkom lipnja 2020. godine. Probe Zbora su redovito održavane tijekom siječnja, veljače, te do sredine mjeseca ožujka 2020., kada je zbog pogoršane epidemiološke situacije vezane uz pandemiju corona virusom, obustavljena svaka daljnja aktivnost Zbora.

Bez obzira na izostanak redovnih proba, Zbor je 20. lipnja 2020. sudjelovao na misnom slavlju u crkvi sv. Ane Volosko povodom obilježavanja 95. rođendana Ljuboslava Ljube Kuntarića, u organizaciji Hrvatske glazbene unije – Podružnice Rijeka.

Početkom listopada 2020. godine ponovno smo započeli sa redovnim probama, koje su nažalost ponovno obustavljene zbog pandemije.

Tijekom mjeseca studenog 2020. Zbor je prijavio Projekt pod nazivom „Na valovima glazbene baštine“ kojim će se obilježiti rad amaterskih zborova nacionalnih manjina u RH, a sve pod pretpostavkom da se normalizira epidemiološka situacija.

Predsjednica Zbora

Cilka Bošnjak